# Parrancuèch

Parrancuèch o Parranquèch (Parranquet en francés) es una comuna perigòrda$^,$, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia

Lo borg de Parrancuèch es pichon, juste una glèisa, un cementèri e qualques ostals a un caireforc de rotas segondàrias; en direccion de Dròt, l'escòla (barrada) n'es a 200 m, en situacion descentrada dins la comuna. De l'autre costat, sus un puèg, i a lo vilatge de Rocal, pus important que lo borg.

## Geografia
### Perimètre del territòri

Comunas confrontantas de Parrancuèch :
| | Trolhac | Sent Cassian (Dordonha) |
| Lo Raiet | | Gaujac (Dordonha) per un qüadripunt |
| | Sent Martin de Vilarial | Al Vèrn (Dordonha) |

## Toponimia

Las fòrmas ancianas son de Parolocoto, en latin, en 1340, Pouriolcuit ou Perrenquet, en 1541, église de Perrolcuech, en 1547, cure de Parranquech, en 1646, Parrancuit, Parrenquet, en 1646. La prononciacion es :. Las mapas de Joan Tarde (prumièra meitat del sègle XVII) pòrtan Perrenque(signe de l'amudiment aboriu de las consonantas finalas ?) e Perrenquet, pus francizat. Dauzat e Rostaing interprètan lo nom coma un diminutiu de paranca, varianta de palanca, eventualament al sens de « palencada, palissada ». Ernèst Negre, citat per Bénédicte Boyrie-Fénié, pensa a l'occitan pè ranquet, pas ranquet « garrèl, ranc », un chafre vengut nom de luèc. Mas aquels toponimistas coneissián pas las fòrmas ancianas nimai la prononciacion en [-ɛ], que fan qu'un diminutiu es exclús. La fin del nom s'interprètan en -cuèch (Parolocoto de 1340 correspond a Parolococto mal legit). Lo prumièr element es puròl, alterat de mai d'un biais, que s'explica pel latin pullus, « polet », emb lo sufixe diminutiu -olu (> -òl). De segur, puròl supausa una dissimilacion, normala, a partir de pulòl (i a doás l). Lo sens seriá « jal cuèch » e se referís a la legenda miraculosa del « penjat despenjat ». Aquí-lá : sul camin de Compostèla, una familha de romius s'arrèsta dins una albèrja. Lo filh es acusat de panatòri per una goja e penjat. Los pair e mair contunhan pr'aquò lo pelegrinatge e en tornant, vòlon recuperar lo còrs. Mas lo filh penjat es enquèra viu e los parents van veire lo jutge que crei pas al miracle, de segur, e coma va minjar un jal, dejà cuèch e sus la taula, promet de far despenjar lo joine se lo jal se met a cantar. Lo cacaracà de l'animal pròva que lo sentenciat èra innocent. Lo nom èra pas mai comprés, çò qu'explica las alteracions de puròl, puèi l'atraccion de parran, « tèrra près de l'ostal (Roergue), òrt, claus » es a l'origina de la fòrma actuala.

## Administracion

Lista dels cònsols successius :
| Periòde | Periòde | Identitat | Qualitat |
| 11 de junh de 1995 | 2026 | Alain Gouyou | espleitador agricòla |
| | 1995 | | |
| 1902 | 1902 | Joseph Rany | |
| 1884 | 1900 | Émile Cassang | |
| 1876 | 1884 | Antoine Tonnadre | |
| 1860 | 1876 | Étienne Cassang | |
| 1852 | 1860 | Charles Louis Antoine Villeréal de Lassaigne | |
| 1845 | 1852 | Guillaume Caminade | |
| 1830 | 1845 | Jacques Villeréal de Lassaigne | |
| 1816 | 1830 | Arnaud Boisserie | |
| 1799 | 1815 | Jean Caminade | |
| 1793 | 1798 | Jean Parreil | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Vilarial; es adara del canton del Naut Agenés Perigòrd.

## Demografia

modificar « persona »  v · d · m 
Evolucion demografica Populacion comunala actuala (2013): 122, totala: 123 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 382 | 302 | 390 | 398 | 415 | 458 | 499 | 401 | 406 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 441 | 360 | 354 | 359 | 345 | 294 | 302 | 271 | 263 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 244 | 231 | 233 | 200 | 204 | 209 | 208 | 207 | 175 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 151 | 164 | 153 | 128 | 127 | 121 | 120 | 118 | 121 125 |
| 2009 | 2010 |
| 122 125 | 123 126 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 115 abitants e la densitat èra de 11,95 ab/km².

## Veire tanben

* Comunas d'Òut e Garona

## Nòtas

* 1 2 https://gallica.bnf.fr/ark:/12148/btv1b85924298/f1.item.r=.langFR.zoom
* 1 2 https://web.archive.org/web/20190701232640/https://gallica.bnf.fr/ark:/12148/btv1b7710170v/f1.item.zoom
* ↑ https://www.annuaire-mairie.fr/mairie-parranquet.html
* 1 2 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 198-199
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 519
* ↑ https://www.annuaire-mairie.fr/ancien-maire-parranquet.html
* Portau de Perigòrd